David Opiokello

David Geoffery Opiokello er en ugandisk økonom. Han var fungerende visesentralbanksjef i Ugandas bank i to perioder. 

Opiokello begynte å jobbe i Det østafrikanske fellesskap i 1973, som regnskapsfører. Da dette samarbeidsorganet kollapset i 1977 fikk han en regnskapsjobb for den kenyanske regjeringen. Hans første jobb for Ugandas bank var i 1981, da som assisterende regnskapssjef. Etter flere ledende posisjoner ble han første gang utnevnt til fungerende visesentralbanksjef fra 13. september 2002, da visesentralbanksjefen, Dr. Louis Kasekende, ble utnevnt til administrerende direktør for Verdensbankens krets Afrika II. Opiokello hadde denne stillingen fram til 1. november 2004. 

Hans andre periode som fungerende visesentralbanksjef var fra 1. mai 2006 til 30. juni 2009, da han igjen overtok for Louis Kasekende, da han gikk til en stilling i Afrikabanken (African Development Bank). 

Opiokello har en Bachelor of Commerce-grad fra University of Nairobi fra 1973. 

Eksterne lenker
 Profil på sentralbankens hjemmeside
 Sentralbanksjef Mutebiles avskjedstale ifm Opiokellos avgang

Kategori:Ugandiske økonomer
Kategori:Sentralbanksjefer
Kategori:Fødselsår ikke oppgitt

Kategori:Personer etter føde- eller oppvekststed i Uganda